सो कार्यालयले दुधालु भैंसीको नश्ल सुधारका लागि भने सुनसरी, सर्लाही , सप्तरी, धनुषा, महोत्तरी, मकवानपुर, चितवन, नवलपरासी, रूपन्देही र कपिलवस्तु १० जिल्ला छनोट गरेको छ । ती जिल्लाका करीब ३ हजार ५ सय भैंसीमध्येबाट बढी दूध दिने १ हजार ५ सय भैंसी नमूना छनोट गर्ने र छानिएका भैंसीहरूको दूधको परीक्षण १० महीनासम्म महीनको एकपटकका दरले गरिनेछ । परीक्षणमा उत्कृष्ट देखिएका भैंसीमा भारतबाट मुर्रा जातका राँगाको वीर्य आयात गरी प्रजनन गराइने बताइएको छ । कार्यक्रमअन्तर्गत प्रतिवर्ष५० ओटा उन्नत जातका राँगो खरीद गरी भैंसी प्रजनन केन्द्रहरू र भैंसीपालक किसान समूहहरूलाई निःशुल्कसमेत वितरण गरिनेछ ।
